Neuvoston asetus (ETY) N:o 2967/93, annettu 25 päivänä lokakuuta 1993, tiettyjen Unitalle tarkoitettujen tavaroiden toimituskiellosta



Virallinen lehti nro L 268 , 29/10/1993 s. 0001 - 0004

Suomenk. erityispainos Alue 11 Nide 23 s. 0058

Ruotsink. erityispainos Alue 11 Nide 23 s. 0058



NEUVOSTON ASETUS (ETY) N:o 2967/93, annettu 25 päivänä lokakuuta 1993, tiettyjen Unitalle tarkoitettujen tavaroiden toimituskiellosta EUROOPAN YHTEISÖJEN NEUVOSTO, joka katsoo, että Yhdistyneiden kansakuntien turvallisuusneuvosto, joka toimii Yhdistyneiden kansakuntien peruskirjan VII luvun mukaisesti, on hyväksynyt 15 päivänä syyskuuta 1993 päätöslauselman 864 (1993) toimenpiteistä, jotka kaikkien valtioiden on toteutettava kauppasuhteissaan Angolaan saadakseen Angolan täydellisen itsenäisyyden kansallisen liiton (Unita) mukautumaan neuvoston aikaisempiin päätöksiin ja toteuttamaan "Acordos de Paz", turvallisuusneuvosto on myös kehottanut Yhdistyneiden kansakuntien jäsenvaltioita soveltamaan näitä toimenpiteitä sen estämättä, mitä oikeuksia on myönnetty ja mitä velvoitteita on asetettu ennen sen voimaantuloa allekirjoitetuissa kansainvälisissä sopimuksissa, muissa tehdyissä sopimuksissa tai myönnetyissä lisensseissä tai luvissa; tämän vuoksi Loméssa 15 päivänä joulukuuta 1989 allekirjoitettu, neljäs AKT-ETY-yleissopimus, jonka osapuolia yhteisö ja Angola ovat, ei estä turvallisuusneuvoston toteuttamien toimenpiteiden soveltamista, yhteisö ja sen jäsenvaltiot, jotka ovat kokoontuneet poliittista yhteistyötä varten, ovat ilmaisseet vakaasti kannattavansa näitä toimenpiteitä, näissä olosuhteissa yhteisön olisi edistettävä turvallisuusneuvoston päätöslauselmaa kaupankäynnin alalla, tämän päätöslauselman mukaan Yhdistyneiden kansakuntien jäsenvaltiot soveltavat päätettyjä toimenpiteitä ottaen huomioon Yhdistyneiden kansakuntien pääsihteerin ilmoituksen Angolan alueen niistä maahantulopaikoista, sellaisina kuin Angolan hallitus ne hänelle on ilmoittanut, joita nämä toimenpiteet eivät koske; yhteisö on saanut tämän ilmoituksen 7 päivänä lokakuuta 1993, ja yhteisö ja sen jäsenvaltiot ovat sopineet turvautuvansa johonkin yhteisön keinoon taatakseen muun muassa näiden toimenpiteiden yhtenäisen soveltamisen koko yhteisössä, ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, ON ANTANUT TÄMÄN ASETUKSEN: 1 artikla 1. Kielletään 7 päivästä lokakuuta 1993 alkaen: - liitteessä I lueteltujen, sekä yhteisöstä että muualta peräisin olevien öljyn ja öljytuotteiden myynti tai toimitus Angolan alueella muiden kuin liitteessä II tarkoitettujen maahantulopaikkojen kautta, - kaikki toiminta, jonka tavoitteena tai tuloksena on edistää suoraan tai välillisesti ensimmäisessä luetelmakohdassa tarkoitettuja toimia. 2. Komissiolla on valtuudet muuttaa liitteessä II olevaa luetteloa Yhdistyneiden kansakuntien pääsihteerin vastaavien ilmoitusten mukaisesti. Nämä muutokset julkaistaan Euroopan yhteisöjen virallisessa lehdessä. 2 artikla Jäljempänä liitteessä I olevien öljyn ja öljytuotteiden myyntiin tai toimitukseen, jota ei ole kielletty 1 artiklan mukaisesti, on saatava etukäteen lupa jäsenvaltioiden toimivaltaisilta viranomaisilta. 3 artikla Tätä asetusta on sovellettava sen estämättä, mitä oikeuksia on myönnetty ja mitä velvoitteita on asetettu ennen sen voimaantuloa allekirjoitetuissa kansainvälisissä sopimuksissa, muissa tehdyissä sopimuksissa tai myönnetyissä lisensseissä tai luvissa. 4 artikla Jokainen jäsenvaltio määrittelee tätä asetusta rikottaessa sovellettavat seuraamukset. 5 artikla Tätä asetusta sovelletaan niiden jäsenvaltioiden alueilla, joilla sovelletaan Euroopan talousyhteisön perustamissopimusta ja perustamissopimuksessa tarkoitetuilla edellytyksillä, myös niiden ilmatilassa ja kaikilla ilma-aluksilla tai aluksilla, jotka ovat jäsenvaltion lainsäädännön alaisia, sekä kaikissa muissa paikoissa kaikkiin jäsenvaltioiden kansalaisiin ja kaikkiin jäsenvaltioiden lakien mukaisesti edellä mainittujen alueiden ulkopuolella rekisteröityihin tai perustettuihin elimiin. 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä lokakuuta 1993. Neuvoston puolesta Puheenjohtaja Ph. MAYSTADT LIITE I >TAULUKON PAIKKA> LIITE II 1 artiklassa tarkoitetut maahantulopaikat Luandan ja Katumbelan lentokentät (Benguelan maakunta), Luandan, Malongon (Cabindan maakunta), Lobiton (Benguelan maakunta) ja Namiben satamat (Namiben maakunta).